Na temelju članka 106. Zakona o zdravstvenoj zaštiti („Narodne novine“ broj 100/18., 125/20., 147/20., 119/22. i 156/22.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20., 25/20., 3/21. i 4/21.- pročišćeni tekst) Županijska skupština Koprivničko-križevačke županije na 10. sjednici održanoj 22. veljače 2023. donijela je

Z A K LJ U Č A K

o davanju suglasnosti na Odluku o davanju u zakup prostora Doma zdravlja Koprivničko-križevačke županije u Đurđevcu javnoj ljekarničkoj ustanovi Ljekarne Koprivnica

I.

Daje se suglasnost na Odluku o davanju u zakup prostora Doma zdravlja Koprivničko-križevačke županije u Đurđevcu javnoj ljekarničkoj ustanovi Ljekarne Koprivnica, URBROJ: 2137-88-0336/2023., koju je Upravno vijeće Doma zdravlja Koprivničko-križevačke županije donijelo na sjednici 30. siječnja 2023. godine.

II.

Ljekarne Koprivnica nastavit će obavljati ljekarničku djelatnost u prostoru u kojem ljekarničku djelatnost obavlja Dom zdravlja Koprivničko-križevačke županije, u ljekarničkoj jedinici na adresi Đurđevac, Ulica Ljudevita Gaja 3 od dana utvrđenog rješenjem nadležnog Ministarstva.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 510-01/21-01/1

URBROJ: 2137-06/03-23-10

Koprivnica, 22. veljače 2023.

PREDSJEDNIK

Damir Felak, dipl. ing.

O b r a z l o ž e nj e

Dom zdravlja Koprivničko-križevačke županije obavlja ljekarničku djelatnost u svom prostoru na adresi Đurđevac, Ulica Ljudevita Gaja 3.

Radi racionalizacije poslovanja ljekarne kao i nastavka pružanja ljekarničke djelatnosti stanovnicima đurđevačke Podravine Dom zdravlja Koprivničko-križevačke županije daje u zakup prostor u Đurđevcu, Ulica Ljudevita Gaja 3, Ljekarnama Koprivnica.

Sukladno članku 106. Zakona o zdravstvenoj zaštiti („Narodne novine“ broj 100/18., 125/20., 147/20., 119/22. i 156/22.) Dom zdravlja na temelju odluke upravnog vijeća može dati poslovni prostor u zakup pravnim i fizičkim osobama za obavljanje zdravstvene djelatnosti izvan mreže javne zdravstvene službe uz suglasnost osnivača.

Sukladno Odluci o kriterijima za određivanje zakupnine za poslovni prostor Doma zdravlja Koprivničko – križevačke županije koji se daje u zakup („Službeni glasnik Koprivničko – križevačke županije“ 4/2019.) Županijska skupština odredila je način utvrđivanja zakupnine za poslovni prostor Doma zdravlja Koprivničko – križevačke županije koji se daje u zakup sukladno zoni u kojoj se poslovni prostor nalazi te sukladno djelatnosti koja se obavlja u prostoru. Kako se poslovni prostor nalazi na području Grada Đurđevca, on je razvrstan u II. zonu. Ovom Odlukom je određeno također da će se međusobna prava i obveze između zakupodavca i zakupca urediti ugovorom o zakupu.

UPRAVNI ODJEL ZA ZDRAVSTVENO-SOCIJALNE DJELATNOSTI